b'\n_START_ARTICLE_\nVeliki kitajski po\xc5\xbearni zid\n_START_PARAGRAPH_\nVeliki kitajski po\xc5\xbearni zid je obse\xc5\xbeen ve\xc4\x8dnivojski sistem internetnega nadzora na Kitajskem._NEWLINE_Leto 1998 je bilo na Kitajskem prelomno leto s podro\xc4\x8dja interneta. Ministrstvo za javno varnost je oblikoval urad za informacijsko varnost in nadzor. Na podlagi tega je bilo ustanovljeno Ministrstvo za informacijsko industrijo, njegova dol\xc5\xbenost pa je bila urejanje proizvodnje informacijskih produktov na Kitajskem.\xc2\xa0Kljub temu je bila Kitajska \xc5\xa1e vedno tehnolo\xc5\xa1ko odvisna od tuje IT industrije. Leto 1998 je tudi za\xc4\x8detek gradnje projekta Zlati \xc5\xa1\xc4\x8dit in z njim povezanega Velikega kitajskega po\xc5\xbearnega zidu. Veliki kitajski po\xc5\xbearni zid predstavlja obse\xc5\xbeen sistem internetnega nadzora, za\xc5\xa1\xc4\x8dite in cenzure, ki je dinami\xc4\x8den in se odvija na ve\xc4\x8djih nivojih. Vsi podatki o celotnem sistemu Velikega kitajskega po\xc5\xbearnega zidu ni dostopnih, ve\xc4\x8dino informacij o njem vemo na podlagi raziskovalnih eksperimentov tujih novinarjev in in\xc5\xa1titutov. Gradnja Zlatega \xc5\xa1\xc4\x8dita in Velikega kitajskega po\xc5\xbearnega zidu je potekala s pomo\xc4\x8djo teoretske in tehni\xc4\x8dne podpore iz strani predvsem ameri\xc5\xa1kih podjetij (IBM,General Electric), saj Ameri\xc4\x8dani vidijo veliko potenciala v kitajskem informacijskem trgu. Veliki kitajski po\xc5\xbearni zid je bil ustanovljen z namenom vzpostavitve sistema, ki naj bi policiji olaj\xc5\xa1al opravljanje dela. _NEWLINE_Zlati \xc5\xa1\xc4\x8dit lahko razumemo kot ogromen konvergen\xc4\x8dni, nadzorovalni, varnostni in cenzurni projekt, katerega kon\xc4\x8dni cilj je sestaviti enovito, obse\xc5\xbeno bazo podatkov o vseh dr\xc5\xbeavljanih Republike Kitajske. Eden od ciljev projekta Zlati \xc5\xa1\xc4\x8dit je namre\xc4\x8d tudi uporaba najnovej\xc5\xa1e tehnologije za spremljanje ljudi. To bi dosegli preko CCTV kamer, informacijskega in medijskega nadzora, tradicionalnih birokratskih podatkov, pametnih osebnih izkaznic ter drugih metod. Njegov cilj je tudi nadzor nad najpomembnej\xc5\xa1imi medijskimi hi\xc5\xa1ami tega tiso\xc4\x8dletja.  Prav tako je cilj Zlatega \xc5\xa1\xc4\x8dita narediti zaprt potro\xc5\xa1ni\xc5\xa1ki prostor, v katerem se bodo lahko izolirali od zahodnega potro\xc5\xa1ni\xc5\xa1kega sveta, z namenom za\xc5\xa1\xc4\x8dite kitajskega prebivalstva pred oku\xc5\xbebami demokracije._NEWLINE_Veliki zid danes skrbi za filtriranje prometa (DNS, URL in paketno), blokiranje dolo\xc4\x8denih IP naslovov, DNS poisoning, ipd., dr\xc5\xbeava pa je zaposlila tudi tiso\xc4\x8de internetnih policistov, ki bdijo nad forumi, blogi in drugimi objavami. \xe2\x80\x9cKriti\xc4\x8dne\xe2\x80\x9d objave na najbolj obiskanih spletnih mestih so izbrisane v roku nekaj minut._NEWLINE_Organizirano cenzuriranje se je za\xc4\x8delo pred kratkim. Leta 2005 je Kitajska nabavila ve\xc4\x8d kot 200 Cisco usmerjevalnikov (routerjev) in drugo opremo, ki omogo\xc4\x8da napredene pristope k nadziranju in usmerjanju internetnega prometa. _NEWLINE_Zaradi strahu pred kriminalom, uli\xc4\x8dnimi tolpami in teroristi je veliko ljudi pripravljeno \xc5\xbertvovati zasebnost na ra\xc4\x8dun ve\xc4\x8dje varnosti. Biometrija je \xc5\xbee del potnih listov, v katerih so oznake RFID. Manjka \xc5\xa1e sistem, ki bi fotografijo nalo\xc5\xbeil v policijsko bazo podatkov, ki bi bila hkrati povezana tudi z bazami z osebnimi podatki dr\xc5\xbeavljanov. To pa je prvi korak do mno\xc5\xbei\xc4\x8dne baze podatke s podatki o posamezniku, po kateri je zelo preprosto iskati. Ko bo kitajski projekt Zlati \xc5\xa1\xc4\x8dit zaklju\xc4\x8den, bo imel v bazi fotografije ve\xc4\x8dine Kitajcev. Korporacije, ki pomagajo Kitajcem pri projektu, pa tudi \xc5\xbee lobirajo pri svojih vladah, da bi zaradi ve\xc4\x8dje varnostni nekaj podobnega lahko naredili tudi v zahodnih dr\xc5\xbeavah._NEWLINE_Ni pa re\xc4\x8deno, da bo Zlati \xc5\xa1\xc4\x8dit omejen le na Kitajsko. Integracija kamer z internetom, pametnimi telefoni, programi za prepoznavo oseb, GPS-sledenje, vse, kar so preizkusili v projektu, bodo uporabili povsod po Kitajskem, lahko pa, da tudi drugje po svetu.'